Diari Oficial de la Generalitat Valenciana


Sumari del DOGV 6781, del 24-05-2012 (2012/4763)

RESOLUCIÓ de 8 de maig de 2012, de la Universitat Politècnica de València, per la qual es convoquen proves selectives d'accés al grup A, subgrup A1, sector d'administració especial, tècnic superior (PF1755), pel sistema de concurs oposició (codi: 2012/P/FC/C/6).
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6781

Data del DOGV
:   24-05-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/4763


Data del document
:   08-05-2012

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 8 de maig de 2012, de la Universitat Politècnica de València, per la qual es convoquen proves selectives d'accés al grup A, subgrup A1, sector d'administració especial, tècnic superior (PF1755), pel sistema de concurs oposició (codi: 2012/P/FC/C/6). [2012/4763]  
Amb la finalitat d'atendre les necessitats de personal en aquesta administració pública encarregada del servei públic de l'Educació Superior, aquest Rectorat, de conformitat amb el que disposa l'article 75 de la Llei Orgànica 6/2001, de 21 de desembre, d'Universitats, així com la Llei 7/2007, de 12 d'abril, de l'Estatut Bàsic de l'Empleat Públic, i la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, acorda convocar proves d'accés al grup A, subgrup A1, sector d'administració especial, tècnic superior de la Universitat Politècnica de València, d'acord amb les bases següents.  
  
  
Primera. Objecte de la convocatòria  
1.1. Aquesta convocatòria té per objecte la selecció de personal per a cobrir una plaça vacant del grup A, subgrup A1, sector d'administració especial, tècnic superior de la Universitat Politècnica de València, pel torn que a continuació s'indica, i fins a un màxim d'un 10% addicional, d'acord amb el que disposen els articles 61.8 i 70 de la Llei 7/2007, de 12 d'abril, de l'Estatut Bàsic de l'Empleat Públic:  
  
  
Torn lliure 1  
  
Prèviament a la declaració de la superació d'aquestes proves selectives, la Universitat Politècnica de València podrà incrementar el nombre de vacants fins a un màxim del 10% addicional, d'acord amb el que disposen els articles 61.8 i 70 de la Llei 7/2007, de 12 d'abril, de l'Estatut Bàsic de l'Empleat Públic.  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A aquest efecte, els interessats haurien de formular la petició corresponent en la sol·licitud de participació en aquest concurs oposició.  
1.2. La realització d'aquestes proves selectives s'ajustarà al que preveu la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana i la normativa que la desenvolupa.  
  
1.3. D'acord amb el que preveu l'article 75.2 de la Llei Orgànica 6/2001, de 21 de desembre, d'Universitats, aquesta convocatòria es publicarà en el Diari Oficial de la Comunitat Valenciana (DOCV) i en el Butlletí Oficial de l'Estat (BOE). La publicació en el Diari Oficial de la Comunitat Valenciana serà la que es prendrà com a referència a l'efecte del còmput de terminis per a la presentació d'instàncies. La resta de resolucions administratives derivades d'aquesta convocatòria es publicaran únicament en el Diari Oficial de la Comunitat Valenciana.  
  
Segona. Condicions generals dels aspirants  
2.1. Per a l'admissió a aquestes proves selectives, els aspirants han de reunir els requisits següents:  
a) Tenir la nacionalitat espanyola o la d'un estat membre de la Unió Europea. També hi podran participar el cònjuge, els seus descendents i els descendents del cònjuge, i dels espanyols i nacionals de països membres de la Unió Europea, sempre que no estiguen separats de dret. Els descendents hauran de ser menors de 21 anys o majors d'aquesta edat que visquen al seu càrrec.   
  
Així mateix, s'estén igualment a les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en els quals siga d'aplicació la lliure circulació de treballadors.  
b) Tenir complits els 16 anys i no excedir, si escau, de l'edat màxima de jubilació forçosa.  
c) Estar en possessió del títol que consta en l'annex I, o complir les condicions per a obtenir-lo en la data que acabe el termini de presentació d'instàncies.  
d) No patir malaltia, ni estar afectat per limitació física o psíquica que siga incompatible amb l'acompliment de les funcions corresponents.  
e) No haver estat separada o separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualsevol funcions públiques o d'aquelles pròpies del cos, agrupació professional o escala objecte de la convocatòria. Tractant-se de persones nacionals d'altres estats, no trobar-se inhabilitat o en situació equivalent ni haver estat sotmés a sanció disciplinària o equivalent que impedisca en el mateixos termes, al seu estat, l'accés a la funció pública.  
2.2. Les condicions per a ser admès a les proves s'han de tenir en el moment de finalització del termini de presentació de sol·licituds i s'han de mantenir durant tot el procés selectiu, fins al moment de la presa de possessió com a funcionaris de carrera.  
  
Tercera. Sol·licituds  
3.1. Forma. Els qui desitgen prendre part en aquestes proves selectives, hauran de presentar una instància, segons el model oficial, que haurà d'imprimir-se des de la pàgina d'Internet d'accés públic de la Universitat Politècnica de València ().  
Cada instància tindrà assignat un número identificador de referència, que serà diferent per a cada una.  
Haurà de presentar-se necessàriament un joc de tres còpies impreses mitjançant la pàgina d'Internet mencionada (còpies per al Registre General, el Servei de Recursos Humans i la persona interessada).  
En les dependències de la Universitat Politècnica de València es posarà a disposició de les persones interessades que ho demanen els recursos informàtics suficients per a accedir a l'esmentada pàgina web, emplenar i imprimir la instància.  
3.2. El termini de presentació de sol·licituds és de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana; cal adjuntar una fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats a què s'aplique la lliure circulació de treballadors i treballadores. La publicació de la convocatòria en el BOE únicament tindrà caràcter informatiu.  
  
3.3. La presentació de sol·licituds es podrà efectuar en el Registre General de la Universitat Politècnica de València, situat en el edifici 3F, planta baixa, juntament al Rectorat, camí de Vera, s/n, CP 46248, València, en el Registre de l'Escola Politècnica Superior d'Alcoi, plaça de Ferrándiz i Carbonell, s/n, Alcoi; en el Registre de l'Escola Politècnica Superior de Gandia, carrer Paranimf, número 1, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.  
  
En el cas que s'optara per presentar la sol·licitud davant una oficina de correus, es farà en sobre obert, perquè la instància figure datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.  
Les sol·licituds subscrites a l'estranger es podran cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent.   
La persona interessada ha d'adjuntar a l'esmentada sol·licitud el comprovant bancari d'haver satisfet els drets d'examen.  
3.4. Els drets d'examen seran 27,36 €, que caldrà ingressar en el compte corrent número ES29 9556 5282 64 3050072716, Taxes, de Bankia.  
El pagament dels drets d'examen es pot realitzar en efectiu o amb targeta de crèdit.   
En el cas de pagament en efectiu, l'ingrés cal fer-lo mitjançant el rebut emés per l'aplicació d'instàncies de l'adreça d'Internet citada en el punt 3.1.   
El pagament mitjançant targeta de crèdit es fa en el moment d'emplenar i imprimir la instància a través de l'esmentada aplicació.  
3.5. Exempcions i bonificacions en el pagament de la taxa d'examen:   
3.5.1. Estaran exempts del pagament dels drets d'examen a proves selectives, les persones amb un grau de minusvalidesa igual o superior al 33%, havent d'acompanyar a la sol·licitud certificat acreditatiu de tal condició.  
3.5.2. Estaran exempts del pagament dels drets d'examen a proves selectives, els membres de famílies nombroses de categoria especial, havent d'acompanyar la sol·licitud del certificat acreditatiu de tal condició.   
3.5.3. Tindran una bonificació del 50% del pagament dels drets d'examen a proves selectives, els membres de famílies nombroses de categoria general, havent d'acompanyar la sol·licitud del certificat acreditatiu de tal condició, sent en aquest cas els drets d'examen 13,68 €.  
  
3.6. La falta de justificació de l'abonament dels drets d'examen o de trobar-se'n exempt determinarà l'exclusió de l'aspirant.  
3.7. En cap cas la presentació i el pagament en les oficines a què es fa referència suposa la substitució del tràmit de presentació de la sol·licitud dins del termini i en la forma escaient.  
  
Quarta. Admissió d'aspirants  
4.1. Finalitzat el termini de presentació de sol·licituds, el rector dictarà una resolució, que es publicarà en el Diari Oficial de la Comunitat Valenciana, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.  
4.2. Els aspirants podran, en el cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients, en el termini de 10 dies hàbils comptadors a partir de l'endemà de la publicació de la relació provisional d'admesos i exclosos en el Diari Oficial de la Comunitat Valenciana.  
4.3. En tot cas, a fi d'evitar errors i, en el supòsit de produir-se'n, possibilitar l'esmena en temps i forma, els aspirants comprovaran fefaentment no sols que no figuren en la relació provisional d'exclosos sinó, a més, que els noms i les dades consten correctament en les relacions d'admesos pertinents.  
  
4.4. Transcorregut el termini de 10 dies hàbils, esmenats els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, i, almenys amb una antelació de 15 dies hàbils, la data, el lloc i l'hora de realització i començament dels exercicis, que es publicarà en el Diari Oficial de la Comunitat Valenciana. Si és procedent, es publicarà també l'ordre d'actuació dels aspirants segons el que disposa la base 7.2.  
  
4.5. Els errors de fet que pogueren advertir-se, es podran esmenar en qualsevol moment, d'ofici o a petició de la persona interessada.  
  
Cinquena. Proves selectives  
5.1. El procediment de selecció es realitza pel sistema de concurs oposició.  
5.2. Fase d'oposició. Consta de dos exercicis obligatoris i eliminatoris:  
5.2.1. Primer exercici.  
Consistirà en la resolució o desenvolupament de dos supòsits pràctics triats d'entre tres fixats pel tribunal, relacionats amb el temari del programa que figura en l'annex I, bloc de coneixements específics.   
La durada d'aquest exercici serà fixada pel tribunal amb la suficient antelació.   
5.2.2. Segon exercici.   
Constarà de dues parts, que s'efectuaran en una única sessió:   
Primera part   
Es realitzarà per escrit, i versarà sobre els coneixements que s'especifiquen en l'annex I, en el bloc general. Aquest exercici es configurarà en forma de qüestionari tipus test amb quatre alternatives de resposta, sent únicament una d'elles la correcta.   
La durada d'aquest exercici serà fixada pel tribunal amb la suficient antelació.   
Segona part   
Es realitzarà per escrit i versarà sobre els coneixements que s'especifiquen en el bloc específic de l'annex I de la present convocatòria.   
  
Aquest exercici es fixarà en forma de preguntes curtes a desenvolupar. La seua durada es fixarà pel tribunal amb la deguda antelació atenent al contingut d'aquest.   
5.2.3. En tots els exercicis el tribunal adoptarà les mesures que siguen necessàries per a garantir l'anonimat en la valoració dels mateixos, sempre que ho permeta la tipologia de l'exercici, sent anul·lats tots aquells en els quals es continguera alguna marca que poguera identificar al seu autor.   
5.3. Fase de concurs. Es valoraran els mèrits acreditats fefaentment pels aspirants que hagen superat la fase d'oposició conforme al barem que figura en aquesta convocatòria i l'acreditació documental de la qual s'haja realitzat dins del termini establit a aquest efecte, en la base 6.3 de la present convocatòria.  
La fase de concurs no tindrà caràcter eliminatori. Els punts obtinguts en la fase de concurs únicament se sumaran a la puntuació dels aspirants que van superar la fase d'oposició.  
5.3.1. La valoració dels mèrits se efectuarà d'acord amb el barem que figura a l'annex II.  
  
Sisena. Qualificació dels exercicis  
6.1. El primer exercici es puntuarà de 0 a 30 punts. Caldrà obtenir un mínim de 15 punts per a superar aquest exercici.  
A continuació, es configurarà una relació que s'ordenarà per puntuació de major a menor amb aquells aspirants que hagen superat aquest primer exercici. Es publicarà al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça de la qual és / (apartat de «Personal d'administració i serveis»).  
6.2. El segon exercici es puntuarà de 0 a 30 punts. Seran eliminats els aspirants que no arriben a un mínim de 15 punts, puntuant-se de la següent forma:  
La primera part se puntuarà de 0 a 6 punts. Cada pregunta contestada erròniament tindrà una penalització d'un terç sobre les correctes i les contestacions en blanc no puntuaran.  
La fórmula de correcció serà la següent:  
  
  
   
  
  
La segona part se puntuarà de 0 a 24 punts.  
La puntuació final d'aquest exercici s'obtindrà amb la suma de la primera i segona part.  
Els criteris de valoració que es tindran en compte seran publicats amb la suficient antelació pel tribunal.  
A continuació, es configurarà una relació que s'ordenarà per puntuació de major a menor amb aquells aspirants que hagen superat aquest segon exercici, i s'hi sumarà la nota obtinguda en el primer exercici. Es publicarà al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça de la qual és (apartat de «Personal d'administració i serveis»).  
6.3. La qualificació resultant de la totalitat dels exercicis estarà determinada per la suma de puntuacions obtingudes en cadascun d'aquests.  
Amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, i se'ls citarà perquè en el termini de 10 dies hàbils comptadors a partir de l'endemà de la publicació de les qualificacions presenten la documentació acreditativa dels mèrits i de l'experiència previstos en l'annex II, en el Registre General de la Universitat Politècnica de València; situat en l'edifici 3F, planta baixa, al costat del Rectorat, camí de Vera, s/n, CP 46840 València; en el Registre de l'Escola Politècnica Superior d'Alcoi, situat a la plaça de Ferrándiz i Carbonell, s/n, d'Alcoi, i en el Registre de l'Escola Politècnica Superior de Gandia, situat al carrer Paranimf, número 1, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.  
Només es valoraran aquells mèrits al·legats i acreditats suficientment pels interessats, la data d'obtenció dels quals no siga posterior a la data de finalització del termini de presentació d'instàncies prevista en la base 3.2.  
No es valoraran els mèrits que no es troben suficientment acreditats. No s'admetrà la documentació presentada fora del termini concedit amb aquest efecte en aquesta mateixa base.   
6.4. Finalitzat el termini de presentació de documentació establit en la base anterior, el tribunal publicarà al tauler d'anuncis del PAS, situat a l'edifici del Rectorat, i, complementàriament i sense caràcter oficial, en la pàgina web del Servei de Recursos Humans, l'adreça de la qual és (apartat de «Personal d'administració i serveis»), la llista provisional de valoracions de la fase de concurs, i concedirà un termini de 10 dies hàbils comptadors a partir de l'endemà de la publicació perquè les persones interessades formulen les reclamacions i esmenes d'errors que estimen pertinents en relació a la baremació.  
  
6.5. Resoltes les possibles al·legacions i esmenes, el tribunal dictarà una resolució en què es fixarà la relació definitiva d'aspirants aprovats.  
Per a la confecció d'aquesta relació, se sumaran les qualificacions obtingudes per cada aspirant en la fase d'oposició i en la fase de concurs. A continuació, s'ordenaran per ordre de puntuació de major a menor, relació que s'interromprà quan el nombre d'aspirants coincidisca amb el nombre de llocs de treball convocats; es publicarà al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça de la qual és (apartat de «Personal d'administració i serveis»).  
  
En el cas d'empat entre aspirants inclosos en la mateixa relació, l'ordre s'establirà, en primer lloc, segons la major puntuació obtinguda en el segon exercici i, en segon lloc, si es manté l'empat, segons la major puntuació obtinguda en el primer exercici. Si persistira l'empat, es tindrà en compte la major puntuació obtinguda en la fase de concurs, en l'apartat d'experiència professional. En última instància, l'ordre s'establirà per sorteig públic entre aquests.  
En cap cas, el tribunal no podrà declarar que han superat les proves selectives un nombre superior que el de llocs de treball convocats, excepte en el que estableix la base 1.1 d'aquesta convocatòria.  
En el cas que el nombre d'aspirants aprovats fóra inferior al de les places convocades, les sobrants es declararien desertes.  
6.6. Borsa de treball. Es confeccionarà una borsa de treball amb el personal aspirant que, havent participat en les proves d'accés al grup, sector, cos/escala de la convocatòria, haja aprovat algun exercici dels que constitueixen el procés selectiu, segons l'ordre de prioritat que s'obtinga per la puntuació aconseguida i amb preferència dels que hagen aprovat el nombre més gran d'exercicis; es sumarà, amb aquesta finalitat, la puntuació obtinguda en la fase de concurs.  
Aquesta borsa de treball, incloent l'ordre de prioritat, es publica al tauler d'anuncis del PAS, siti a l'edifici del Rectorat i, complementàriament i sense caràcter oficial, en la pàgina web del Servei de Recursos Humans, l'adreça de la qual és (apartat de «Personal d'administració i serveis»).  
  
Setena. Desenvolupament de les proves selectives  
7.1. Els exercicis tindran lloc a la ciutat de València.  
El primer exercici es realitzarà en el lloc, data i hora que s'establisca en la resolució per la qual s'aprova i es publica en el Diari Oficial de la Comunitat Valenciana la llista definitiva d'admesos i exclosos de les proves objecte d'aquesta convocatòria, amb una antelació no inferior a 15 dies hàbils.   
7.2. Els aspirants seran convocats per a cada exercici en crida única. Els membres del tribunal de selecció i el personal col·laborador no permetran l'accés a la sala on es realitze l'exercici d'aquelles persones que compareguen una vegada conclosa la crida dels aspirants convocats.  
  
En cas de realitzar-se l'exercici en diverses sessions, l'ordre d'intervenció dels aspirants començarà per la lletra V, seguint l'ordre alfabètic de cognoms segons la Resolució de 27 de setembre de 2010, de la Conselleria de Justícia i Administracions Públiques (DOCV número 6376, de 14 d'octubre de 2010).  
Els aspirants hauran d'acreditar la personalitat mitjançant la presentació del DNI o del resguard amb fotografia del passaport o del permís de conduir, sense que, amb aquest efecte, siguen vàlides les fotocòpies confrontades dels esmentats documents, així com de l'exemplar per a l'interessat de la sol·licitud d'admissió a les proves.  
7.3. Començades les proves, l'anunci de celebració de la resta d'exercicis el farà públic el tribunal en el local on s'haja celebrat l'anterior, al tauler d'anuncis del PAS, situat a l'edifici del Rectorat i, complementàriament i sense caràcter oficial, en la pàgina web del Servei de Recursos Humans, l'adreça de la quals és (apartat de «Personal d'administració i serveis»), amb una antelació mínima de 48 hores.  
Les valoracions de la fase de concurs seran publicades al tauler d'anuncis del PAS, situat a l'edifici del Rectorat, i complementàriament i sense caràcter oficial, en la pàgina web del Servei de Recursos Humans, l'adreça del qual és (apartat de «Personal d'administració i serveis»).  
Els aspirants perdran el seu dret quan es personen als llocs de realització quan ja s'hagen iniciat les proves o per no assistir a aquestes, encara que siga per causes justificades.   
  
Vuitena. Publicitat de les llistes  
El tribunal elevarà al rector les llistes definitives dels aspirants que han superat les proves per ordre de puntuació, per a la seua inserció en el Diari Oficial de la Comunitat Valenciana.  
  
Novena. Coneixements de valencià  
9.1. L'acreditació dels coneixements de valencià pels aspirants que hagen superat les proves selectives, que disposa l'article 53.2 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, podrà realitzar-se mitjançant la presentació d'algun dels documents següents:  
a) Títol de Batxiller o equivalent cursat a la Comunitat Valenciana, amb superació de les assignatures de valencià.  
b) Títol de l'Escola Oficial d'Idiomes corresponent al tercer curs de coneixements de valencià.  
c) Certificat de nivell mitjà de la Junta Qualificadora de Coneixements del Valencià.  
d) Certificat de grau mitjà de coneixements del valencià expedit o homologat per l'Àrea de Promoció i Normalització Lingüística de la Universitat Politècnica de València.  
9.2. Els que no puguen acreditar aquests coneixements, d'acord amb el que estableix el punt anterior, hauran de realitzar el curs específic de valencià a què es refereix l'article 53.2 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
  
Deu. Presentació de documents  
10.1. En el termini de 20 dies hàbils, comptadors des de l'endemà de la publicació en el DOCV de les relacions definitives d'aprovats, els aspirants proposats hauran de remetre al Servei de Recursos Humans, d'aquesta Universitat Politècnica, a través del Registre General de la Universitat Politècnica de València; siti en l'edifici 3F, planta baixa, al costat del Rectorat, camí de Vera, s/n, CP 46519 València; del Registre de l'Escola Politècnica Superior d'Alcoi, siti a la plaça de Ferrándiz i Carbonell, s/n, d'Alcoi; del Registre de l'Escola Politècnica Superior de Gandia, siti al carrer Paranimf, número 1, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener, la documentació següent:  
  
a) Fotocòpia del DNI, o del document que acredite la seua nacionalitat o del passaport en el cas dels nacionals dels estats membres de la Unió Europea o d'aquells estats a què s'aplique la lliure circulació de treballadors i treballadores, i, si s'escau, els documents que acrediten el seu vincle de parentiu i el fet de viure a expenses o estar al càrrec del nacional d'un altre estat amb el qual tinga aquest vincle. Així mateix, hauran de presentar declaració firmada o promesa d'aquest que no es troba separat de dret del seu cònjuge i, si escau, del fet que l'aspirant viu a expenses seues o està al seu càrrec.  
b) Còpia confrontada del títol acadèmic exigible segons la present convocatòria o del certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.  
  
c) Declaració jurada o promesa de no haver sigut separat/ada mitjançant expedient disciplinari de qualsevol administració o càrrec públic, així com de no trobar-se inhabilitat/ada penalment per a l'exercici de les funcions públiques. Els aspirants la nacionalitat dels quals no siga l'espanyola, a més, hauran d'efectuar la declaració de no estar sotmesos a sanció disciplinària o condemna penal que impedisca, en el seu estat, l'accés a la funció pública.  
d) Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits. A aquests efectes els reconeixements es realitzaren a través del Centre de Salut Laboral Juana Portaceli de la Universitat Politècnica de València, a fi de que aquest realitze el pertinent reconeixement mèdic i expedisca el certificat mèdic escaient.  
e) Els aspirants discapacitats hauran de presentar certificat de la Conselleria de Justícia i Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.  
10.2. Els aspirants seleccionats que, dins del termini establit en el punt anterior i excepte casos de força major, no presenten la documentació acreditativa o d'aquesta es deduïra que manquen d'algun dels requisits exigits, no podran ser nomenats funcionaris de carrera, sense perjudici de la responsabilitat en què pogueren haver incorregut per falsedat en les sol·licituds de participació.  
10.3. Les persones que tingueren la condició de funcionaris públics o de personal laboral al servei de la Universitat Politècnica de València estaran exemptes de justificar les condicions i els requisits que ja tingueren anteriorment acreditats davant d'aquesta. En tot cas, haurien de presentar obligatòriament la documentació prevista en l'apartat d i, si escau, la de l'apartat e.  
La plaça no ocupada per l'aspirant que no presente la documentació quedarà vacant.  
  
Onze. Nomenament de funcionaris  
Conclòs el procés selectiu i transcorregut el termini de presentació de la documentació, els que l'hagueren superat seran nomenats funcionaris de carrera mitjançant una resolució que es publicarà en el Diari Oficial de la Comunitat Valenciana, amb especificació de la destinació adjudicada, basant-se en l'ordre de puntuació obtingut pels aspirants i segons la petició de destinació a la vista dels llocs vacants que els oferisquen.  
El termini de presa de possessió de la destinació adjudicada es farà constar en la resolució assenyalada en el primer paràgraf d'aquestes bases.  
Amb la finalitat d'assegurar la cobertura de les places convocades, quan es produïsquen renúncies dels aspirants seleccionats, abans del seu nomenament o presa de possessió, el rector podrà requerir al tribunal de selecció la relació complementària dels aspirants que seguisquen als proposats, per al seu possible nomenament com a funcionaris de carrera.  
  
Dotze. Informació respecte de les dades recollides  
12.1. De conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD), les dades subministrades per les persones interessades poden quedar incorporades en un fitxer automatitzat personal, el titular del qual és la Universitat Politècnica de València, per a la gestió de les proves i concursos convocats per la Universitat i també per a la gestió de la borsa de treball que es puga constituir en acabar el procés selectiu.   
12.2. El fitxer Personal quedarà sota la responsabilitat del Rectorat de la Universitat Politècnica de València, al camí de Vera, s/n, CP 46566 València.  
12.3. La informació obtinguda serà processada exclusivament per a la gestió de personal.  
12.4. Les dades de caràcter personal seran tractades d'acord amb el que estableix el Reial Decret 1720/2007, de 21 de desembre, pel qual s'aprova el Reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per a garantir la confidencialitat i la integritat de la informació.  
12.5. Les persones interessades poden exercir els drets d'accés, rectificació, cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat Politècnica de València, situat al camí de Vera, s/n, CP 46486 València.  
  
Tretze. Tribunal  
13.1. El tribunal de selecció d'aquestes proves selectives serà nomenat pel rector en la resolució que faça pública la relació provisional d'admesos i exclosos, amb una antelació mínima d'un mes a la data del començament de les proves, i estarà compost per:  
- President/presidenta: designat/designada pel rector de la Universitat Politècnica de València, funcionari de carrera.  
- Quatre vocals, designats pel rector de la Universitat Politècnica de València, funcionaris de carrera.  
- Un/a secretari/secretària, personal funcionari de carrera de la Universitat Politècnica de València, que actuarà amb veu però sense vot.  
Així mateix, es designarà un tribunal suplent amb la mateixa composició.  
D'acord amb l'article 60.3 de la Llei 7/2007, de 12 d'abril, de l'Estatut Bàsic de l'Empleat Públic, la pertinença als òrgans de selecció serà sempre a títol individual, no podent exercir aquesta en representació o per compte de ningú.  
13.2. El tribunal, per a la realització de les proves, podrà designar els col·laboradors, ajudants i assessors especialistes que estime oportuns.  
13.3. Els membres del tribunal, així com els col·laboradors, ajudants i assessors especialistes, hauran d'abstenir-se i podran ser recusats pels interessats quan concórreguen en ells circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
  
Així mateix, hauran d'abstenir-se els qui hagueren realitzat tasques de preparació d'aspirants en els cinc anys anteriors a la publicació d'aquesta convocatòria.  
Tots els membres del tribunal hauran de reunir els requisits establits en l'article 57.3 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, i almenys la meitat més un d'aquests haurà de tenir una titulació corresponent a la mateixa àrea de coneixements de l'exigida per a l'ingrés.  
  
13.4. El tribunal, així com els col·laboradors, ajudants i el personal especialista, podrà exigir dels aspirants, en qualsevol moment, que acrediten la identitat.  
13.5. A l'efecte de comunicacions i de qualssevol altres incidències, el tribunal tindrà la seu a la Universitat Politècnica de València, camí de Vera, s/n, CP 46201 València.  
13.6. El tribunal tindrà la categoria assenyalada en el Decret 88/2008, de 20 de juny, del Consell de la Generalitat Valenciana, sobre indemnitzacions per raó del servei i gratificacions per serveis.  
El tribunal tindrà la consideració d'òrgan col·legiat de l'administració, i com a tal estarà sotmès a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Catorze. Recursos  
14.1. Contra aquesta convocatòria i les seues bases, que esgoten la via administrativa, podrà interposar-se potestativament recurs de reposició davant l'òrgan que l'ha dictat, en el termini d'un mes des de la publicació en el Diari Oficial de la Comunitat Valenciana del mateix, d'acord amb allò que s'ha previst en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu davant l'òrgan competent, en el termini de dos mesos des de la publicació en el Diari Oficial de la Comunitat Valenciana de la present resolució.  
14.2. Contra els actes del tribunal, es podrà interposar recurs d'alçada davant del rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.  
  
València, 8 de maig de 2012.- El rector: Juan Juliá Igual.  
  
  
ANNEX I  
  
  
  
FUNCIONS DEL LLOC  
Gestió i supervisió dels sistemes d'informació, vigilància tecnològica i intel·ligència competitiva de l'Institut IDEES, amb especial atenció a les necessitats de mercat dels emprenedors i les empreses de base tecnològica, així com la coordinació d'un observatori en matèria de gestió de l'R+D+I, propietat industrial i intel·lectual i generació del coneixement en matèria d'emprenedoria.   
En particular, són funcions del lloc:  
 Coordinar i supervisar el treball del personal d'inferior categoria assignat a la seua unitat.  
 Supervisar i gestionar els sistemes d'informació de l'Institut IDEES, garantint la qualitat i validesa de la informació.  
 Coordinació i gestió de les eines informàtiques de suport a la gestió i el funcionament de l'Institut IDEES.  
 Disseny, gestió i seguiment dels processos que incorren en la creació i el desenvolupament d'empreses mitjançant eines TIC.  
 Disseny, gestió i manteniment d'infraestructures d'incubació i desenvolupament virtual d'empreses.  
 Anàlisi mitjançant eines TIC i cercadors científics de la determinació de la viabilitat d'idees i oportunitats de negoci de base tecnològica i d'Internet.  
 Disseny, gestió i manteniment d'un observatori mitjançant eines TIC de: finançament, ajudes i subvencions, per a empreses i emprenedors.  
  
 Suport a emprenedors i empreses sobre estratègies empresarials TIC.  
 Formació a emprenedors i empreses en matèria de propietat industrial i intel·lectual.  
 Informar i assessorar emprenedors i empreses sobre l'explotació de bases de dades d'informació empresarial, sistemes d'informació i eines col·laboratives 2.0 basades en Internet.  
 Analitzar l'engegada de sistemes de vigilància tecnològica i intel·ligència competitiva a l'Institut IDEES i empreses de base tecnològica.  
  
 Realització, coordinació i interpretació d'estudis de mercat.  
 Disseny, gestió i elaboració dels indicadors d'emprenedoria i supervivència empresarial de l'Institut IDEES, mitjançant el seu sistema d'informació i bases de dades empresarials. Elaboració d'informes a partir dels esmentats indicadors.  
 Elaboració d'estudis, memòries, estadístiques, mineria de dades, informes, etc., sobre emprenedoria. Coordinació d'un observatori de resultats d'R+D+I susceptibles d'explotació comercial.  
 Participació en la definició d'actuacions en matèria de planificació i prospectiva.  
 Generació de coneixement en matèria d'emprenedoria.  
 Gestió i execució dels projectes participats per l'Institut IDEES.  
  
 Participar en esdeveniments relacionats amb l'emprenedoria amb la finalitat d'adquirir o facilitar tota la informació relacionada amb la creació d'empreses.  
 Coordinar i supervisar grups de treball que es generen per a donar resposta a necessitats específiques de l'Institut IDEES.  
 Gestió i vigilància del compliment de les normes de seguretat i salut emanades dels òrgans tècnics competents.  
 Gestió de residus en l'àmbit del propi lloc de treball.  
 Participar en els equips i/o grups de millora que s'establisquen a la unitat per al desenvolupament de plans de millora.  
 Suport en la preparació de la documentació que se li demane per a la realització de les tasques anteriors.  
 I totes aquelles funcions inherents al lloc de treball d'acord amb la categoria professional d'aquest.  
  
TEMARI  
Bloc general:  
1. La Constitució espanyola de 1978. Principis fonamentals. Drets i deures fonamentals. Garantia i suspensió. Els principis rectors de la política econòmica i social. La reforma de la Constitució. L'organització territorial de l'Estat.  
2. L'Estatut d'Autonomia de la Comunitat Valenciana. Significat. Les institucions de la Comunitat Valenciana. Composició, organització i competències.  
3. La Llei 7/2007, de 12 d'abril, de l'Estatut Bàsic de l'Empleat Públic.   
4. La Llei Orgànica d'Universitats.  
5. Els Estatuts de la Universitat Politècnica de València. Règim jurídic (títol preliminar: capítols I i II). Estructura de la Universitat (títol primer). Govern de la Universitat (títol segon).  
6. El pressupost de la Universitat Politècnica de València. El cicle pressupostari. Principis pressupostaris. L'elaboració i aprovació del pressupost de despeses i ingressos de la Universitat Politècnica de València. Modificacions pressupostàries. Gestió del pressupost d'ingressos. Gestió del pressupost de despeses.  
7. La Llei de contractes del sector públic. Àmbit d'aplicació. Principis de contractació pública. L'expedient de contractació en les administracions públiques. Les parts en el contracte. La tramitació de l'expedient de contractació i adjudicació. Els contractes de subministraments i de serveis: principals característiques.  
8. La Llei de Prevenció de Riscos Laborals. Objecte, àmbit d'aplicació i definicions. Drets i obligacions. Serveis de prevenció. Consulta i participació dels treballadors. Responsabilitats i sancions.  
  
9. Manual de drets i obligacions del personal de la Universitat Politècnica de València en matèria de seguretat i salut en el treball.  
10. El Pla Estratègic de la Universitat Politècnica de València.  
11. La Llei Orgànica 15/1999, de 13 de desembre, de Protecció de Dades de Caràcter Personal.  
12. La Llei Orgànica 3/07, de 22 de març, per a la Igualtat Efectiva de Dones i Homes. Títol preliminar. Objecte i àmbit de la Llei. Títol I. El principi d'igualtat i la tutela contra la discriminació. Títol II. Capítol I. Principis generals. Títol IV. Capítol I. igualtat de tracte i d'oportunitats en l'àmbit laboral. Capítol II. Igualtat i conciliació. Capítol III. Els plans d'igualtat de les empreses i altres mesures de promoció de la igualtat. Títol V. Capítol I. Criteris d'actuació de les administracions públiques.  
  
13. La Llei Orgànica 1/2004, de 28 desembre, de Mesures de Protecció Integral contra la Violència de Gènere. Títol preliminar. Objecte de la llei. Títol I. Capítol I. En l'àmbit educatiu. Capítol II. En l'àmbit de la publicitat i dels mitjans de comunicació. Títol II. Capítol I. dret a la informació, a l'assistència social integral i a l'assistència jurídica gratuïta. Capítol III. Drets de les funcionàries públiques. Títol III. Article 30. Títol V. Capítol IV. Mesures judicials de protecció i de seguretat de les víctimes.  
  
14. L'entorn de treball de Windows. Connexió a la xarxa UPVnet. La Internet. Navegació. Recerques d'informació. La pàgina web de la Universitat Politècnica de València. La intranet. El correu electrònic. El correu web.  
15. La seguretat en els equips informàtics personals. Les regles bàsiques de la navegació i el correu segurs. Antivirus i tallafocs.  
16. Generació de documents bàsics amb Word. Edició i impressió. Formats. Ortografia i gramàtica. Disseny de pàgines. Taules. Estils. Imatges i gràfics.  
17. Càlculs elementals en Excel. Generació, edició i impressió de fulls. Operacions bàsiques. Funcions. Gràfics. Generació i edició de diapositives i presentacions amb Powerpoint.  
Bloc específic:  
Bloc I. Iniciativa emprenedora i plataformes de suport a l'emprenedor. emprenedoria, pla d'empresa i assessorament a l'emprenedor  
18. La iniciativa emprenedora a Espanya. La persona emprenedora a Espanya: perfil i característiques. L'activitat de creació d'empreses a Espanya.   
19. Les plataformes de suport a la persona emprenedora a Espanya. La cadena de valor de l'emprenedoria. Serveis de suport en el procés emprenedor. Les plataformes de suport a l'emprenedor a Espanya.  
20. La tercera missió de la universitat.  
21. Les universitats públiques espanyoles i el seu paper en el foment de la creació d'empreses. El procés de creació d'empreses. Mesures per a impulsar la creació d'empreses.  
22. La Ciutat Politècnica de la Innovació. El parc científic de la Universitat Politècnica de València.  
23. El Vicerectorat d'Ocupació i Acció Social de la Universitat Politècnica de València. El Servei Integrat d'Ocupació de la Universitat Politècnica de València. Càtedres d'empresa de la Universitat Politècnica de València.  
24. L'Institut IDEES de la Universitat Politècnica de València.  
25. El model de l'Institut IDEES per a la creació d'empreses. La carta de serveis de l'Institut IDEES de la Universitat Politècnica de València.  
  
26. Interacció i col·laboració de l'Institut IDEES amb l'entorn de la Universitat Politècnica de València.  
27. L'emprenedor: concepte, característiques i errors més freqüents.  
  
28. Concepte d'empresa i d'organització. Definició d'empresa. Definició d'organització. L'empresa com a sistema obert. Els subsistemes funcionals de l'empresa. La direcció d'empreses.  
29. Introducció al pla d'empresa. La idea i l'avaluació de l'oportunitat. Objectius del pla d'empresa. Aspectes formals del pla d'empresa. Seccions d'un pla d'empresa.  
30. Anàlisi prèvia de la viabilitat de la idea de negoci.  
31. Estudi de mercat. Fonts d'informació per a estudis de mercat. Anàlisi de l'entorn. Cadena de valor del sector. Grandària global del mercat, grandària pròpia. Clients potencials. Anàlisi de la competència. Avaluació comparativa de productes/serveis. Barreres d'entrada presents i futures.  
  
32. Contingut i naturalesa de la investigació comercial. Funcions de la investigació comercial. Definició de la investigació comercial. Investigació comercial i sistemes d'informació de màrqueting.  
33. El procés de la investigació comercial. Necessitats d'informació. Procés d'investigació comercial. Fonts d'informació.  
34. La investigació qualitativa i les seues tècniques. Definició i tipus d'investigació qualitativa. Entrevistes. Phillips 66. Delphi.  
35. La investigació quantitativa i les seues tècniques. Definició i tipus. Enquestes.  
36. L'anàlisi de la variància en la investigació de mercats. Variància simple. Anàlisi de la variància segons la regressió múltiple. Anàlisi multivariable de la variància.  
37. Anàlisi d'agrupaments i discriminant en la investigació comercial. El procés de l'anàlisi d'agrupaments. El procés de l'anàlisi discriminant.  
38. Pla de comercialització. La funció comercial. Concepte de planificació comercial estratègica. Estratègies de màrqueting.  
39. Pla de producció / procés de servucció.  
40. Planificació organitzativa i de recursos humans.  
41. Pla economicofinancer. Estimació de les inversions en immobilitzat. Recursos financers. Determinació de despeses generals. Període mitjà de cobraments i pagaments. Fluxos de caixa.  
42. Viabilitat del projecte empresarial. Viabilitat econòmica i financera. Principals ràtios economicofinanceres d'interès.  
43. Protecció del programari. Concepte i objecte. Drets. Precaucions que cal adoptar per a la seua comercialització. Programari lliure enfront de programari de propietari. Mecanismes jurídics de protecció dels programes d'ordinador. Contractes d'explotació.  
44. Protecció dels secrets empresarials i del saber fer.  
45. Protecció dels mètodes o models de negoci.  
46. Protecció del capital intel·lectual. Informació en Internet. Riscos derivats de la falta de protecció del capital intel·lectual.  
Bloc II. La creació d'empreses com a transferència de tecnologia. aspectes bàsics de la investigació i la innovació  
47. El procés de transferència de tecnologia. Necessitat d'adopció d'una tecnologia. Anàlisi del procés de transferència de tecnologia. Organització del procés de transferència de tecnologia. Estratègies de transferència de tecnologia.  
48. Estratègies de protecció i explotació de la tecnologia. La generació de tecnologia en les organitzacions. Diferents formes de protecció de la tecnologia.  
49. Valorització de la tecnologia mitjançant la creació de noves empreses de base tecnològica. Classificació de les empreses de base tecnològica. Importància de les EBT en els processos d'innovació tecnològica. Condicions per a la creació de noves empreses de base tecnològica.  
50. Caracterització i necessitats de les empreses de base tecnològica.  
  
51. Concepte i característiques de les empreses derivades acadèmiques. Factors d'èxit. Beneficis de la creació d'empreses derivades als centres d'investigació. Aspectes bàsics de la creació d'una empresa derivada acadèmica.  
52. Normativa sobre la creació d'empreses a la Universitat Politècnica de València a partir de l'activitat d'investigació universitària.  
53. Optimació en el desenvolupament de nous productes. Fases del desenvolupament de nous productes. Planificació del cicle de vida. El temps de desenvolupament com a variable estratègica. Diversificació mitjançant el desenvolupament de nous productes/serveis.  
54. La vigilància tecnològica i la intel·ligència competitiva. La innovació en la gestió. La vigilància de l'entorn. Organització de la vigilància tecnològica en l'empresa. Eines bàsiques de suport. De la vigilància tecnològica a la intel·ligència competitiva.  
55. Gestió i avaluació de projectes d'innovació tecnològica. Conceptes bàsics per a la direcció de projectes d'innovació. Direcció de projectes d'innovació. Avaluació de projectes d'innovació.  
56. Innovació i competitivitat. La tecnologia com a factor de competitivitat. L'organització de la innovació.  
57. Els clients com a col·laboradors en la innovació. Integració dels consumidors en el procés d'innovació.  
Bloc III. Sistemes d'informació empresarials  
58. La informació en les organitzacions. Rol dels sistemes d'informació. Gestió de la informació en les organitzacions. Model d'Itami.  
  
59. Captura d'informació. Lleis bibliomètriques. Auditoria de la informació. Cadena de valor de la informació.  
60. Estructuració de la informació. Bases de dades documentals. Qualitat de la informació. Arquitectura de la informació.  
61. Distribució de la informació. Utilitat i usabilitat. Sistemes de cerca en la www. Intranet.  
62. Conceptes bàsics dels sistemes d'informació. Definició de sistema d'informació. Característiques d'un sistema d'informació eficaç. Tecnologia i sistemes d'informació. Tipus de programari en els sistemes d'informació.  
63. Sistemes d'informació per a la gestió integrada dels recursos empresarials. Sistemes d'informació integrats. ERP.  
64. Sistemes d'informació per a la gestió de la cadena de subministrament. Cadena de subministrament. Gestió efectiva de la cadena de subministrament. Sistemes SCM.  
65. Sistemes d'informació per a la gestió de les relacions amb els clients. Objecte. Beneficis dels sistemes CRM. Implantació d'un CRM. Factors crítics d'èxit en la implantació d'un CRM.  
66. Sistemes BPMS. Objecte. Beneficis. Implantació d'un sistema BPMS.  
67. El Parc Innova de l'Institut IDEES: cadena de valor i processos de gestió. Incubació virtual d'empreses.  
68. Tècniques de màrqueting electrònic. Màrqueting massiu individualitzat. Campanyes web. Tècniques de publicitat en Internet. Les marques en Internet.  
69. Web 2.0. Concepte. Tipologia. Àmbit social i professional. Paper de les plataformes mòbils en el desenvolupament de la web 2.0.  
70. El procés d'extracció del coneixement en mineria de dades. Fases.  
71. Implantació i impacte de la mineria de dades. Necessitats i objectius de negoci. Fases i implantació. Integració en l'organització.  
72. La cultura i l'estratègia del programari lliure. Gestió de la complexitat del programari lliure. Programari lliure i beneficis empresarials.  
Bloc IV. Qualitat i mediambient  
73. Introducció a la qualitat. Definició. Evolució del concepte de qualitat. Assegurament i garantia de qualitat. Principis de la gestió de qualitat. Qualitat total.   
74. Implantació de sistemes de gestió de qualitat WMA-2866:2008 en un servei universitari (la família de les normes QBM 6565:2000. Estructura de la norma EUS 0275:2008. Sistema documental IQQ-6383. Procés de certificació).  
75. Implantació de sistemes de gestió de qualitat en un servei universitari segons el Model EFQM d'Excel·lència. (Principis d'excel·lència. El model d'excel·lència europeu: estructura. Criteris i subcriteris. Metodologies d'autoavaluació. Procés de reconeixement).  
76. Qualitat de servei. La carta de serveis. (Concepte i avaluació de qualitat de servei. Carta de serveis: definició, finalitats, estructura i contingut).  
77. El procés d'implantació del sistema de gestió ambiental a la Universitat Politècnica de València.   
78. Gestió dels residus no perillosos a la Universitat Politècnica de València. Normativa aplicable.  
79. Anàlisi ergonòmica del lloc de treball en oficines.  
Enllaços d'interès:  
  
  
  
  
  
  
  
  
  
  
  
ANNEX II  
Barem  
  
Experiència professional: es valorarà fins a un màxim de 4 anys i 24 punts l'experiència professional en llocs de treball corresponents a la mateixa categoria, grup i subgrup de les vacants especificades en aquesta convocatòria. Es prorratejaran proporcionalment els mesos complets, sense considerar els períodes inferiors a un mes, d'acord amb l'escala següent:  
  
  
  
Per serveis prestats com a contractat laboral o funcionari en l'àmbit de la Universitat Politècnica de València.  
Per serveis prestats com a contractat laboral o funcionari en l'àmbit d'altres universitats públiques diferents de la Universitat Politècnica de València.  
Per serveis prestats com a contractat laboral o funcionari en el sector públic.  
Per serveis prestats com a contractat laboral en el sector privat.  
  
Únicament es considerarà acreditada aquesta experiència professional si s'aporta certificat oficial de períodes de cotització en el règim general de la seguretat social o en algun dels règims especials dins del grup de cotització de la categoria, grup i subgrup esmentats en l'apartat 1.1 de la present convocatòria, juntament amb els contractes de treball, nomenaments de funcionari interí o nòmines que acrediten la relació contractual i categoria professional.  
En el cas dels empleats públics, s'admetrà a aquest efecte el certificat de serveis prestats on consten les dades anteriors (grup i subgrup professional i categoria professional, així com períodes de contractació o nomenaments) expedits per l'òrgan competent.  
Cursos de formació i perfeccionament: es valoraran fins a un màxim de 8 punts únicament els cursos de formació i perfeccionament que estiguen relacionats directament amb les funcions dels llocs de treball objecte d'aquesta convocatòria.   
La valoració s'efectuarà d'acord amb el barem següent, sense que es consideren els cursos de fins a 9 hores i, en cas que hi haja dos o més cursos amb el mateix contingut, només serà considerat el de major durada:  
  
Nre. d'hores Puntuació total  
De 10 a 14 0,40  
De 15 a 19 1,00  
De 20 a 29 1,60  
De 30 a 49 2,00  
De 50 a 74 2,40  
75 o més hores 3,00  
  
Només es valoraran aquests cursos si els han impartit centres oficialment reconeguts o si estan homologats per un organisme públic competent en el marc dels programes de formació contínua, de formació ocupacional o de formació d'empleats públics; l'aspirant ha d'acreditar aquest aspecte.  
Amb aquesta finalitat, es tindran en compte els cursos de formació contínua impartits per les organitzacions sindicals i que es troben inclosos dins dels respectius acords amb l'administració.  
En cap cas no es puntuaran en aquest apartat els cursos de valencià i d'idiomes, ni els cursos pertanyents a una carrera universitària, els cursos de doctorat i els de diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
Titulacions acadèmiques: es valorarà una titulació acadèmica oficial de nivell superior a les especificades en l'annex I, amb 1,50 punts.   
  
Coneixement de valencià: es valorarà fins a un màxim de 4 punts, sempre que s'acredite estar en possessió del pertinent certificat o homologació expedit per la Junta Qualificadora de Coneixements del Valencià o per l'Àrea de Promoció i Normalització Lingüística de la Universitat Politècnica de València o de les universitats públiques valencianes, d'acord amb l'escala que tot seguit s'indica, en cas d'estar en possessió de dos o més nivells, únicament es valorarà el nivell més alt:  
  
  
Per a llocs dels subgrups A1 i A2  
Elemental (B1) 1,50 punts  
Mitjà (C1) 3,00 punts  
Superior (C2) 4,00 punts  
   
Per a llocs dels subgrups C1 i C2  
Oral (A2) 1,50 punts  
Elemental (B1) 3,00 punts  
Mitjà (C1) 4,00 punts  
Superior (C2) 4,00 punts  
  
En aquells llocs en què figure com a requisit específic per a la seua provisió un determinat nivell de coneixement de valencià únicament seran considerats els superiors a aquest.   
El quadre en termes generals d'equivalències d'aquestes certificacions es troba publicat en la microweb del Servei de Recursos Humans i podeu accedir-hi a través del següent enllaç: , per a obtenir informació més detallada sobre aquest tema es pot accedir al següent enllaç: .  
  
Altres mèrits: es valora fins a un màxim de 2,5 punts  
  
  
  
L'equivalència d'estudis establida en la disposició transitòria segona del Decret 155/2007, de 21 de setembre, entre els ensenyaments regulats pel Reial Decret 967/1988, de 2 de setembre, i els ensenyaments als quals es refereix el Reial Decret 1629/2006, de 29 de desembre, pel qual es fixen els aspectes bàsics del currículum dels ensenyaments d'idiomes de règim especial regulats per la Llei Orgànica 2/2006, de 3 de maig, d'Educació, és la següent:  
  
  
  
Coneixement d'idiomes de la Unió Europea: es valora el coneixement de llengües oficials de la Unió Europea, diferents de la llengua espanyola, que s'ha acreditar documentalment amb certificats expedits per l'escola oficial d'idiomes, segons els nivells especificats.  
  
Per a la valoració dels idiomes comunitaris, en cap cas es consideren els cursos superats d'idiomes inclosos en els plans d'estudis de Batxiller Elemental, Graduat Escolar, Formació Professional, Batxiller Superior i d'estudis universitaris de qualsevol nivell.  
  
Així mateix, i en el supòsit de cursos impartits, aquests es valoren una sola vegada, i no són susceptibles de ser valorades successives edicions d'un mateix curs o amb el mateix contingut. En aquest cas, es valora el curs impartit de més durada.